
REFERAT
Privind trecerea din domeniul public al Municipiului Timişoara în domeniul privat al Municipiului Timişoara, a cotei de teren de 751/825 situat în str. dr. Nicolae Paulescu nr.2, înscris în C.F. nr. 404709 Timişoara nr. top. 1174




Având în vedere solicitarea nr. CM2014-001298 din 31.07.2014, depusă de către SC TIMLIBRIS SA, proprietara SAD 2 dobândit prin Convenţie în cotă de 1/1, situată în Timisoara, str. dr. Nicolae Paulescu, înscrisă în C.F. nr. 404709 Timişoara nr. top. 1174. 	
Conform C.F. nr. 404709 Timişoara, cota de 74/825 este în proprietatea SC TIMLIBRIS SA TIMIŞOARA, iar cota de 751/825 din parcela nr. top. 1174, este inclusă în domeniul public al Municipiului Timişoara şi atestată prin H.G. nr.849 din 19.10.2009.
Deasemenea în conformitate cu adresele nr. CT2014-2180/20.08.2014 a Serviciului Juridic, CT2014-2180/20.08.2014 a Serviciului Administrare Fond Funciar şi respectiv nr. CT2014-2180/20.08.2014 a Biroului Evidenţa Patrimoniului, referitor la imobilele de mai sus nu figurează litigii pe rolul instanţelor de judecată şi nu au fost solicitate de către foştii proprietari sau moştenitorii acestora;
În baza prevederilor art.10, alin. 2 din Legea nr.213/1998-actualizată, privind bunurile proprietate publică, trecerea din domeniul public în domeniul privat se face prin Hotărâre de Consiliu Local;
În conformitate cu prevederile art.36 alin.2 lit.(c) din Legea nr.215/2001 privind administraţia publică locală, republicată şi modificată;
În temeiul art.45 alin.3 din legea nr.215/2001 privind administraţia publică locală, republicată şi modificată;








PROPUNEM:

	1. Trecerea din domeniul public al Municipiului Timişoara în domeniul privat al Municipiului Timişoara, a cotei de teren de 751/825, situat în Timisoara, str. dr. Nicolae Paulescu, înscrisă în C.F. nr. 404709 Timişoara nr. top. 1174.

